laion/Wikipedia-Exotic huggingface dataset:
অমিতাভ দত্ত

অমিতাভ দত্ত একজন ভারতীয় বিজ্ঞানী। তিনি উচ্চ শক্তি পদার্থবিজ্ঞানে বিশেষত প্রত্যক্ষ (কণা উৎপাদন) এবং অপ্রত্যক্ষ (লুপ ইফেক্ট) বিষয়ে পদার্থবিজ্ঞানের নতুন ক্ষেত্রে কাজ করছেন। তিনি ১৯৬৯ সালে কলকাতা বিশ্ববিদ্যালয় এর অধীনে স্কটিশ চার্চ কলেজ থেকে বিজ্ঞানে স্নাতক এবং ১৯৭১ এবং ১৯৭৭ সালে বিশ্বভারতী থেকে পদার্থবিজ্ঞানে এমএসসি এবং পিএইচডি ডিগ্রি অর্জন করেন। ১৯৮১ সালে তিনি যাদবপুর বিশ্ববিদ্যালয়-এ লেকচারার হিসাবে যোগদান করেন এবং পরবর্তীকালে ১৯৯৯ সালে সেখানেই অধ্যাপক হিসাবে তাঁর পদোন্নতি ঘটে। ২০০৮ সালে তিনি কলকাতার ইন্ডিয়ান ইন্সটিটিউট অফ সায়েন্স এডুকেশন অ্যান্ড রিসার্চ-এ অধ্যাপক হিসাবে যোগদান করেন। ফের্মিল্যাব, সিইআরএন এবং ভারতের বিভিন্ন গবেষণা ইনস্টিটিউটে তিনি পরিদর্শনের দায়িত্বেও ছিলেন। সিইআরএন-এর লার্জ ইলেক্ট্রন পজিট্রন (এলইপি) কোলিডার এবং ফের্মিল্যাবের তেভাত্রন কোলিডার থেকে প্রাপ্ত ডেটা ব্যবহার করে ভর এবং গেজ বোসন, বহিরাগত ফের্মিয়ন এবং সুপারসিম্যাট্রিক কণার কাপলিংয়ের ক্ষেত্রে নতুন বন্ধন নিস্পন্ন করেছিলেন। অমিতাভ দত্ত ইন্ডিয়ান ন্যাশনাল সায়েন্স একাডেমির ফেলো যেখানে তাঁকে "উচ্চ-শক্তি পদার্থবিজ্ঞানে (এইচপি) উল্লেখযোগ্য অবদানকারী" ব'লে উল্লেখ করা হয়েছে। উদ্ধৃতিটিতে তাঁর গবেষণার আগ্রহের রূপরেখাকে তুলে ধরে এবং যোগ করে যে "দত্ত দেশে এইচইপির উন্নয়নে মুখ্য ভূমিকা পালন করেছেন এবং বেশ কয়েকটি সম্মেলনের আয়োজন করেছেন। তিনি কয়েকটি বই এবং কার্যাদিও সম্পাদনা করেছেন। যেমন পার্টিকাল ফেনোমোলজি ইন দি ৯০'স, হাইলাইটস অফ পার্টিকাল ফেনোমোলজি এবং সিপি ভায়োলেশন "। ১৯৮৬-৮৮ সময়কালে দত্ত জার্মানির ডর্টমুন্ড বিশ্ববিদ্যালয় এর ইনস্টিটিউট ফর ফিজিক্স থেকে আলেকজান্ডার ভন হাম্বোল্ট ফেলোশিপ; এবং ১৯৯৪ সালে ডর্টমুন্ডে আর ২০০৭ সালে বন বিশ্ববিদ্যালয়ের ফেলো। ১৯৯১-৯৫ পর্যন্ত ইতালির ট্রাইস্টে ইন্টারন্যশনাল সেন্টার ফর থিয়োরিটিকাল ফিজিক্স-এ তাঁর অ্যসোসিয়েটশিপ ছিল এবং বেইজিংয়ের ইনস্টিটিউট অফ থিয়োরিটিকাল ফিজিক্স-এ অ্যসোসিয়েটশিপ ছিল ১৯৯৭-৯৯ সালে। "Professor Amitava Datta"। Indian National Science Academy। ১২ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৩ মে ২০১৬।  দাপ্তরিক ওয়েবসাইট
লালদিঘি (দ্ব্যর্থতা নিরসন)

লালদিঘী বা লালদিঘি দ্বারা বুঝানো হতে পারে: লালদিঘী (চট্টগ্রাম) - বাংলাদেশের চট্টগ্রাম শহরের ঐতিহ্যবাহী স্থান সমূহের মধ্যে অন্যতম। লালদিঘি নয় গম্বুজ মসজিদ- রংপুর জেলার বদরগঞ্জ উপজেলায় অবস্থিত একটি মসজিদ। লালদিঘি মন্দির- রংপুর জেলার বদরগঞ্জ উপজেলায় অবস্থিত একটি মন্দির। লালদিঘি (কলকাতা)- ভারতের পশ্চিমবঙ্গের কলকাতা শহরে অবস্থিত একটি বৃহদাকার ঐতিহাসিক জলাশয়। লালসালু (দ্ব্যর্থতা নিরসন) লালবাগ (দ্ব্যর্থতা নিরসন) এটি একটি দ্ব্যর্থতা নিরসনকারী পাতা। এই পাতার শিরোনামের সাথে মিল আছে, এরকম একাধিক নিবন্ধের তালিকা এখানে দেয়া হয়েছে। আপনি যদি একটি অভ্যন্তরীণ সংযোগে (লিংকে) ক্লিক করে এখানে এসে থাকেন, তাহলে আপনি চাইলে সেই সংযোগটি পরিবর্তন করে উদ্দিষ্ট নিবন্ধে সরাসরি নির্দেশ করতে পারেন।
কনকাম্বরী

কনকাম্বরী (Crossandra) অ্যাকান্থেসিয়া বর্গের একটি গণ। ৫৪টি প্রজাতির সমন্বয়ে গঠিত এই গণের উদ্ভিদ আফ্রিকা, মাদাগাস্কার, আরব ও ভারতীয় উপমহাদেশে জন্মে। এই ফুল প্রিয়দর্শিনী, কাসান্দ্রা এবং আবোলি নামেও পরিচিত। হলুদ, লাল, কমলা রঙের ফুল পাওয়া যায়। পাতা সবুজ রঙের হয়। এর জন্ম উষ্ণ ও আর্দ্র অঞ্চলে। সারা বছর এ গাছে ফুল থাকে। Crossandra infundibuliformis Crossandra mucronata Crossandra nilotica Crossandra puberula Crossandra zuluensis এই বর্গে অন্তর্ভুক্ত প্রজাতি: Crossandra acutiloba Vollesen Crossandra albolineata Benoist Crossandra angolensis S.Moore Crossandra arenicola Vollesen Crossandra armandii Benoist Crossandra baccarinii Fiori Crossandra benoistii Vollesen Crossandra cephalostachya Mildbr. Crossandra cinnabarina Vollesen Crossandra cloiselii S.Moore Crossandra douillotii Benoist Crossandra flava Hook. Crossandra flavicaulis Vollesen Crossandra friesiorum Mildbr. Crossandra fruticulosa Lindau Crossandra grandidieri (Baill.) Benoist Crossandra greenstockii S.Moore Crossandra horrida Vollesen Crossandra humbertii Benoist Crossandra infundibuliformis (L.) Nees Crossandra isaloensis Vollesen Crossandra johanninae Fiori Crossandra leikipiensis Schweinf. Crossandra leucodonta Vollesen Crossandra longehirsuta Vollesen Crossandra longipes S.Moore Crossandra longispica Benoist Crossandra massaica Mildbr. Crossandra mucronata Lindau Crossandra multidentata Vollesen Crossandra nilotica Oliv. Crossandra nobilis Benoist Crossandra obanensis Heine Crossandra pilosa (Benoist) Vollesen Crossandra pinguior S.Moore Crossandra poissonii Benoist Crossandra praecox Vollesen Crossandra primuloides Lindau Crossandra puberula Klotzsch Crossandra pungens Lindau Crossandra pyrophila Vollesen Crossandra quadridentata Benoist Crossandra raripila Benoist Crossandra rupestris Benoist Crossandra spinescens Dunkley Crossandra spinosa Beck Crossandra stenandrium (Nees) Lindau Crossandra stenostachya (Lindau) C.B.Clarke Crossandra strobilifera (Lam.) Benoist Crossandra subacaulis C.B.Clarke Crossandra sulphurea G.Taylor Crossandra tridentata Lindau Crossandra tsingyensis Vollesen Crossandra vestita Benoist "Crossandra" (ইংরেজি ভাষায়)। দ্য প্ল্যান্ট লিস্ট, সংস্করণ ১.১। ২০১৩। সংগ্রহের তারিখ ২০১৬-১০-০৬।  "Crossandra Salisb."। Plants of the World Online। The Trustees of the Royal Botanic Gardens, Kew। n.d.। সংগ্রহের তারিখ জুন ২, ২০২০।
আশেকপুর ইউনিয়ন

আশেকপুর ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন। উপজেলা সদর থেকে রিক্সা, অটোরিক্সা, সি এন জি ও বাস যোগে এই ইউনিয়ন যাতায়াত করা যায়। এই ইউনিয়নে কাঁচা রাস্তা ৫০ কিলোমিটার ও পাকা রাস্তা ২৫ কিলোমিটার। এই ইউনিয়নের মোট আয়তন ১০.২৫ বর্গকিলোমিটার। ২০১১ সালের আদমশুমারী অনুযায়ী এই ইউনিয়নের মোট জনসংখ্যা ৩৪,২২৩জন। এই ইউনিয়ন ১২টি গ্রাম ও ১০টি মৌজা নিয়ে গঠিত। এই ইউনিয়নের সাক্ষরতার হার ৩২.১%। রানীরহাট শাবরুল হাট ভাদাই/ভদ্রাবতী নদী ইউনিয়নের বর্তমান চেয়ারম্যান ফিরোজ আলম। "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।  "লোকসংখ্যা"। বাংলাদেশ জাতীয় তথ্য বাতায়ন। ৭ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।  "আশেকপুর ইউনিয়ন"। বাংলাদেশ জাতীয় তথ্য বাতায়ন। ২ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।
চুস্ট্ সংস্কৃতি

চুস্ট্ সংস্কৃতি হল ব্রোঞ্জ যুগের শেষের দিকের এবং লৌহ যুগের শুরুর দিকের এক সংস্কৃতি যা পূর্ব উজবেকিস্তানের ফারগানা উপত্যকায়  বিকশিত হয়েছিল খ্রিস্টপূর্ব ১৫০০ থেকে ৯০০ এর মধ্যে। চুস্ট্ সংস্কৃতির জনবসতিগুলি বিভিন্ন আকারের ছিল, যেমন ছোট্ট বসতির জায়গাও ছিল তেমনই আবার ১০ হেক্টর আয়তনের বড়  জনবসতিও ছিল। কিছু বসতি অঞ্চল পাহাড়ের উপর অবস্থিত ছিল, আবার কিছু অঞ্চলে প্রতিরক্ষা কাঠামোর উপস্থিতিও পাওয়া গেছে। গার্হস্থ্য কাঠামোর বিষয়ে বিশেষ জানা নেই, তবে কিছু ক্ষেত্রে মাটির তৈরী ইটের ব্যবহার ছিল। চুস্ট্  অঞ্চলগুলিতে বড় বড় গর্ত প্রায়শই দেখা যায়। এগুলি সম্ভবত শস্য সংগ্রহের উদ্দেশ্যে তৈরী করা হয়েছিল। কৃষি সরঞ্জাম যেমন কাস্তে ও কোদাল ছাড়াও যব, গম এবং বিশেষত মিলেট পাওয়া গেছে। চুস্ট্ সংস্কৃতির গৃহপালিত পশুদের মধ্যে ছিল ছিল উট, গাধা, ঘোড়া, গরু, ভেড়া, ছাগল এবং সম্ভবত শূকর। এই অঞ্চলগুলির বন্য প্রাণীদের মধ্যে ছিল অনেজার, গ্যাজেল এবং সাইগা হরিণ। চুস্ট্ মৃৎশিল্প হস্তনির্মিত ছিল। তারা ব্রোঞ্জের বস্তু এবং পরে লোহার বস্তুও তৈরি করত। ব্রোঞ্জ দিয়ে তৈরি জিনিসগুলির মধ্যে ছিল বর্শা এবং ছুরি। চুস্ট্ সংস্কৃতিতে সাধারণত বসতির প্রান্তে গর্ত করে সমাধি দেওয়া হত। এই ধরনের গর্তগুলিতে মানুষ এবং প্রাণী উভয়কেই সমাধিস্থ করা হত। চুস্ট্ সংস্কৃতির পাথরের তৈরী ছুরি, কাস্তে এবং এর আঁকা মৃৎশিল্পগুলির সাথে আরও পূর্বদিকে অবস্থিত সমসাময়িক সংস্কৃতি শিনচিয়াং-এর মিল পাওয়া যায়। চুস্ট্ সংস্কৃতির মানুষের অবশেষগুলি ইউরোপয়েড ধরনের। এখানকার মানুষেরা সাধারণত ইরানি হিসাবে বিবেচিত হয়। এটা প্রস্তাব করা হয় যে তারা ইরানীদের পূর্ব দিকে যাত্রার অংশ ছিল, অথবা এটাও হতে পারে যে তারা ছিল একদল ইরানি যারা শিনচিয়াং থেকে পশ্চিমদিকে ফিরে আসছিল। এটি প্রাচীনতম স্থায়ী আবাসিক ইরানি সংস্কৃতিগুলির মধ্যে অন্যতম৷ ইয়াজ সংস্কৃতি ভাক্স্ সংস্কৃতি বিশকেন্ত সংস্কৃতি Mallory, J. P.; Adams, Douglas Q. (১৯৯৭)। "Chust Culture"। Encyclopedia of Indo-European Culture। Taylor & Francis। পৃষ্ঠা ১০৭। আইএসবিএন 1884964982।
মাঝিড়া ইউনিয়ন

মাঝিড়া ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন। এই ইউনিয়নের মোট আয়তন ১৩.৫ বর্গকিলোমিটার। জনশ্রুতি রয়েছে যে, ষোড়শ শতাব্দীতে করতোয়া নদী পথে মাঝে মাঝে মধ্য রাতে মাছ ধরা মাঝির বেশে জলদস্যুরা আসতো। এ অঞ্চলে লুটতরাজ করতো। ফলে এই জনপদের নাম হয়ে পড়ে মাঝিড়া। সপ্তদশ শতাব্দীর প্রথমার্ধে সুবাহ বাংলা এ সমস্যার কথা পত্রযোগে আগ্রাতে সম্রাট শাজাহানকে অবহিত করেন। সম্রাট তাৎক্ষণিকভাবে সেনা ছাউনি স্থাপনের জন্য এখানে একটি সেনাদল প্রেরণ করেন। মোঘল সেনাদল এই উপজেলা সদরের ৭০০ গজ উত্তরে ঢাকা-বগুড়া মহাসড়কের পূর্ব পাশে ২৫/৩০ ফুট মাটি ভরাট করে স্থানটিতে উঁচু ঢিবি তৈরি করে সেনা ছাউনি স্থাপন করা হয়। যাতে সেই উঁচু ঢিবি হতে দিগন্ত বিস্তৃত অঞ্চলে জলদস্যুদের যে কোন আনাগোনা বা গতিবিধি লক্ষ্য করা যায়। ধার্মিক সম্রাটের বদান্যতায় এই জনপদের মানুষ সন্ত্রাস আর দস্যুতা হতে পরিত্রাণ পায়।[তথ্যসূত্র প্রয়োজন] এই ইউনিয়নের মোট জনসংখ্যা ২৪,৮৫৭জন। এই ইউনিয়ন ৪টি গ্রাম ও ৪টি মৌজা নিয়ে গঠিত। গ্রামসমূহ হলো: মাঝিড়া ডোমনপুকুর সাজাপুর সোজাবাদ ২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৮৬%। এখানে ১০টি সরকারি প্রাথমিক বিদ্যালয়, ৫টি উচ্চ বিদ্যালয় ও ৩টি মাদ্রাসা রয়েছে। এখানে ২টি হাটবাজার রয়েছে। ইউনিয়নের বর্তমান চেয়ারম্যান আব্দুস সালাম ধর্মীয় স্থান:৪টি সম্রাট শাহজাহান নির্মিত টিলা "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ১৯ ফেব্রুয়ারি ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।  "এক নজরে ইউনিয়ন পরিচিতি"। বাংলাদেশ জাতীয় তথ্য বাতায়ন। ১৩ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।  "মাঝিড়া ইউনিয়ন"। বাংলাদেশ জাতীয় তথ্য বাতায়ন। ৩ জুলাই ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।
আড়িয়া ইউনিয়ন, শাজাহানপুর

আড়িয়া ইউনিয়ন বাংলাদেশের বগুড়া জেলার শাজাহানপুর উপজেলার একটি ইউনিয়ন। আড়িয়া ইউনিয়ন পরিষদটি উত্তর বঙ্গের প্রাণ কেন্দ্র বগুড়া শহর হতে ১০ কিলোমিটার দক্ষিণে মরা করতোয়া নদী ও ঢাকা বগুড়া মহাসড়ক সংলগ্ন পশ্চিম পার্শ্বে অবস্থিত। এই ইউনিয়নের মোট আয়তন ২৩.০৯ বর্গকিলোমিটার। ২০১১ সালের আদমশুমারী অনুযায়ী এই ইউনিয়নের মোট জনসংখ্যা ২৯,৮০৯ জন। এই ইউনিয়ন ১৩টি গ্রাম ও ১০টি মৌজা নিয়ে গঠিত। ২০০১ সালের শিক্ষাজরিপ অনুযায়ী এই ইউনিয়নের সাক্ষরতার হার ৫৭.২৩%। এখানে ১৬টি প্রাথমিক বিদ্যালয়, ৫টি উচ্চ বিদ্যালয় ও ১৩টি মাদ্রাসা রয়েছে। এখানে ২টি হাটবাজার রয়েছে, নয়মাইল হাট এবং আড়িয়া বাজার। ইউনিয়নের বর্তমান চেয়ারম্যান আতিকুর রহমান। ধর্মীয় স্থান: ২টি পাল পাড়া (মৃৎশিল্প গ্রাম) বিজয়াঙ্গন (মুক্তিযুদ্ধ ভিত্তিক জাদুঘর) ঐতিহাসিক আড়িয়া রহিমাবাদ খেলার মাঠ। আদর্শ আহ্ছানিয়া মিশন, শালুকগাড়ী। (ধর্মীয় ও সেবামুলক প্রতিষ্ঠান) "ইউনিয়নের চেয়ারম্যান"। বাংলাদেশ জাতীয় তথ্য বাতায়ন। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।  "এক নজরে ইউনিয়ন পরিচিতি"। বাংলাদেশ জাতীয় তথ্য বাতায়ন। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।  "ইউনিয়ন"। বাংলাদেশ জাতীয় তথ্য বাতায়ন। ৭ আগস্ট ২০২০ তারিখে মূল থেকে আর্কাইভ করা। সংগ্রহের তারিখ ১ অক্টোবর ২০২০।
আলেহান্দ্রো রেবোয়ো

আলেহান্দ্রো রেবোয়ো কেনিয়াল (ইংরেজি: Alejandro Rebollo; জন্ম: ১১ জানুয়ারি ১৯৮৩; আলেহান্দ্রো রেবোয়ো নামে সুপরিচিত) হলেন একজন অবসরপ্রাপ্ত স্পেনীয় পেশাদার ফুটবল খেলোয়াড়। তিনি তার খেলোয়াড়ি জীবনের অধিকাংশ সময় পালেন্সিয়া এবং রেয়েসের হয়ে একজন গোলরক্ষক হিসেবে খেলেছেন। ১৯৯৭–৯৮ মৌসুমে, স্পেনীয় ফুটবল ক্লাব স্পোর্টিং হিহোনর যুব পর্যায়ের হয়ে খেলার মাধ্যমে রেবোয়ো ফুটবল জগতে প্রবেশ করেন এবং পরবর্তীতে তিনি ওবিয়েদোর হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০০২–০৩ মৌসুমে, ওবিয়েদো বি-এর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ী জীবন শুরু করেন। রিয়াল ওবিয়েদো বি-এর হয়ে ১ মৌসুম খেলার পর, তিনি রেয়েসে যোগদান করেন, যেখানে তিনি ২ মৌসুমে ৪২টি ম্যাচে অংশগ্রহণ করেছেন। অতঃপর তিনি স্পেনীয় ক্লাব হেতাফে বি-এ যোগদান করেন, যেখানে তিনি এক মৌসুম অতিবাহিত করার পর হেতাফের মূল দলে যোগদান করেন। হেতাফের হয়ে ১ মৌসুমে মাত্র ৪টি ম্যাচে অংশগ্রহণ করার পর, তিনি লোর্কা দেপোর্তিবায় যোগদান করেন। পরবর্তীতে, পালেন্সিয়া এবং কার্তাহেনার হয়ে খেলেছেন। তিনি সর্বশেষ ২০১২–১৩ মৌসুমে, তিনি কার্তাহেনা হতে আবিলেসে যোগদান করেছিলেন, যেখানে তিনি ১ মৌসুম অতিবাহিত করে অবসর গ্রহণ করেছেন। "তথ্য"। ট্রান্সফারমার্কেট। সংগ্রহের তারিখ ২ অক্টোবর ২০২০।  সকারওয়েতে আলেহান্দ্রো রেবোয়ো (ইংরেজি) বিডিফুটবলে আলেহান্দ্রো রেবোয়ো (ইংরেজি)
ইসমাইল আল-জাযারি

বাদি' আয-যামান আবুল-'ইয ইবন ইসমা'ইল ইবন আর-রাযায আল-জাযারি (আরবি: بديع الزمان أَبُ اَلْعِزِ إبْنُ إسْماعِيلِ إبْنُ الرِّزاز الجزري, আধ্বব: [ældʒæzæriː]) ছিলেন একজন মুসলিম বহুবিদ্যাবিশারদ: একজন আলিম, আবিষ্কারক, যন্ত্রপ্রকৌশলী, কারিগর, শিল্পী ও গণিতবিদ যিনি মেসোপটেমিয়ার জাযিরায় জন্মগ্রহণ করেন। তিনি ১২০৬ সালে উদ্ভাবনী যান্ত্রিক আবিষ্কারগুলোর জ্ঞানের বই (আরবি: كتاب في معرفة الحيل الهندسية, প্রতিবর্ণীকৃত: কিতাব ফি মা'রিফাত আল-হিয়্যাল আল-হানদাসিয়্যাহ, অনুবাদ 'প্রকৌশলী কৌশলগুলোর জ্ঞানে বই') রচনার জন্যে সর্বাধিক পরিচিত, যাতে তিনি ১০০টি যান্ত্রিক আবিষ্কার বর্ণনা করেন। তাকে ফ্লাশ টয়লেট ও হাতি ঘড়ি আবিষ্কারের স্বীকৃতি দেওয়া হয়। তাঁকে রোবটিক্স এবং স্বয়ংক্রিয় যন্ত্রের জনক হিসেবে বিবেচনা করা হয়। আল-জাজারি: ইসলামী স্বর্ণযুগের একজন মেকানিক্যাল প্রতিভা –যিনি ইসলামী প্রযুক্তিকে ১০০০ বছর পূর্বে সমৃদ্ধির উচ্চ শিকড়ে নিযে গিয়েছিলেন। তিনি ১১৩৬ সন তুরস্কের থর নগরীতে জন্মলাভ করেন. ১২ শতকে তার যান্ত্রিক সৃষ্টিগুলোকে ইসলামী স্বর্ণযুগের সবচেয়ে আশ্চর্যান্বিত করা যান্ত্রিক সৃষ্টি হিসাবে গণনা করা হয়। তার উল্লেখযোগ্য আবিষ্কার গুলো ছিল পানি দ্বারা চালিত ঘড়ি, হাত- ধোয়ার যন্ত্র যেটি স্বয়ংক্রিয়ভাবে যন্ত্রটির ব্যবহারকারিকে সাবান এবং তোয়ালে সরবরাহ করত । এছাড়া তার আর একটি আবিষ্কার যেটিকে প্রাচীন কালের রোবট হিসেবে গন্য করা হয়,সেটিছিল ওয়াইন সরবরাহকারি একটি মেয়ে রোবট ।১২০৬ সনে তিনি তার সকল সৃষ্টিকর্মগুলো একটি গ্রন্থ(কিতাব ফি মারিফাত আল হিয়াল আল হানদা সিয়াল) আকারে সংকলন করেন। গ্রন্থটি ছিলো তার সকল আবিষ্কার এর তত্ত্ব এবং ব্যবহারিক প্রয়োগের এর সংক্ষিপ্ত বিবরন।বিট্রিশ প্রকৌশলী এবং ইসলামিক ঐতিহাসিক ডোনালড আর হিল এই বইটি প্রসঙ্গে বলেছেন আল-জাজারির সৃষ্টিকর্মগুলো বাদ দিয়ে আধুনিক প্রকৌশল বিদ্যার ইতিহাস রচনা করা সম্ভব নয়। কিতাব ফি মারিফাত আল হিয়াল আল হানদা সিয়াল গ্রন্থটি প্রকৌশল বিদ্যার এক ঐতিহাসিক সংযোজন।বইটিতে আল-জাজারির উদ্ভাবিত পঞ্চাশটি ডিভাইসের বিবরণ দেওয়া হয়েছে। লণ্ডন বিজ্ঞান যাদুঘর আল-জাজারির পানিঘড়ি পুনরায় সফলভাবে নির্মাণ করতে সক্ষম হয় যেটি ১৯৭৬ সনে ইংল্যান্ডের এক ইসলামী মেলায় প্রদর্শন করা হয়। বনু মুসা ইসলামি স্বর্ণযুগ ইসলামী বিজ্ঞান তাক্বী আদ দীন al-Jazari, The Book of Knowledge of Ingenious Mechanical Devices: Kitáb fí ma'rifat al-hiyal al-handasiyya, transl. & anno. Donald R. Hill. (1973), Springer Science+Business Media. Beckwith 1997, পৃ. 290। "Ismail al-Jazari, the Muslim inventor whom some call the 'Father of Robotics'"। History (ইংরেজি ভাষায়)। ২০২০-০৭-৩০। সংগ্রহের তারিখ ২০২৩-০৪-১২।  উইকিমিডিয়া কমন্সে ইসমাইল আল-জাযারি সংক্রান্ত মিডিয়া রয়েছে। A digital manuscript edition of The Book of Knowledge of Ingenious Mechanical Devices ওয়েব্যাক মেশিনে আর্কাইভকৃত ২৪ জুলাই ২০১২ তারিখে (Direct link ওয়েব্যাক মেশিনে আর্কাইভকৃত ১০ জুলাই ২০১১ তারিখে) "How Islamic inventors changed the world" article in The Independent "Al Jazari's Book - The Book Of Knowledge Of Ingenious Mechanical Devices'
ইসমাইল ইবনে উসমান

ইসমাইল ইবনে উছমান (আরবি: اسماعيل بن عثمان) ইবনে আবদুল কারীম আল-কুরাইশী, রাশিদুদ্দীন আদ-দিমাশকী ইবনুল মুআল্লিম নামে পরিচিত। তিনি অসাধারণ মেধা ও কৃতিত্বের জন্য বিপুল যশ ও সম্মান অর্জন করেছেন। হাদীস, তাফসীর, ফিকহ, উসূল, কালাম, ন্যায়শাস্ত্র, দর্শন এবং আরবি ভাষা ও সাহিত্যের একজন বিশেষজ্ঞ ইমাম হিসাবে তিনি সুখ্যাত ছিলেন। তিনি ৬২৩ হিজরী মোতাবেক ১২২৬ সনে জন্মগ্রহণ করেন। তিনি দামিশকের খ্যাতনামা আলিমদের নিকট তিনি বিভিন্ন বিষয়ে শিক্ষালাভ করেন। বাল্যকালে ফিকহশাস্ত্র অধ্যয়ন করেন শায়খ জামালুদ্দীন আল-হুসায়নীর কাছে। ইমামুল কুবরা আলী ইবনে মুহাম্মদ আল-হামদানী আস-সাখাবীর নিকট তাজবীদসহ কুরআন কারীমের সাত কেরাত গভীরভঅবে অধ্যয়ন করেন। এতদ্ব্যতীত তিনি ফিকহশাস্ত্র এবং আরবি ভাষা ও সাহিত্য বিশেষভাবে ইবনুস যুবায়দীর কাছে অধ্যয়ন কনের। ৭০০ হিজরী বা ১৩০০ খ্রিষ্টাব্দে তিনি কায়রো গমন করেন এবং অবশিষ্ট জীবন এইখানেই অতিবাহিত করেন। অধ্যাপনা ও গুরুত্বপূর্ণ বিষয়ে ফাতওয়া দান ছিল তার প্রধান কাজ। তার অসংখ্য শাগরিদের মধ্যে তার পুত্র শায়খ ইউসুফ আল-কুরাইশী, তাকিউদ্দীন ও শায়খ ইবনে হাবিব বিশেষভাবে উল্লেখযোগ্য। আল্লামা যাহাবী ও আল্লামা জালালুদ্দীন সুয়ূতী তার বিদ্যাবত্তা ও নিরাসক্ত সহজ সরল জীবন যাপনের ভূয়সী প্রশংসা করেন। ৭১৪ হিজরী মোতাবেক ১৩১৪ খ্রীষ্টাব্দে ৯১ বৎসর বয়সে ইনতিকাল করেন। ইনতিকালের দুই বৎসর পূর্বে তার স্মৃতিবিভ্রম ঘটে ছিল। বিশ্বকোষ, ইসলামী। ইসমাইল ইবনে উসমান (পিডিএফ)। ইসলামিক ফাউন্ডেশন। পৃষ্ঠা ৪৬৯। সংগ্রহের তারিখ ১০-০৫-২০২০।  এখানে তারিখের মান পরীক্ষা করুন: |সংগ্রহের-তারিখ= (সাহায্য)
ইয়াসমিন আরা হক

ইয়াসমিন আরা হক বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সাবেক সংসদ সদস্য। ইয়াসমিন আরা হক জাতীয়তাবাদী মহিলা দলের কেন্দ্রীয় যুগ্ম সম্পাদক। তিনি অষ্টম জাতীয় সংসদের মহিলা আসন ০৩ থেকে মনোনীত সংসদ সদস্য ছিলেন। "৮ম জাতীয় সংসদে নির্বাচিত মাননীয় সংসদ-সদস্যদের নামের তালিকা" (পিডিএফ)। জাতীয় সংসদ। বাংলাদেশ সরকার। ১৮ সেপ্টেম্বর ২০১৮ তারিখে মূল (পিডিএফ) থেকে আর্কাইভ করা।  "Thirty-six MPs in women reserved seats unofficially declared elected"। bdnews24.com। সংগ্রহের তারিখ ২০২০-১০-০১।  রহমান, মাহফিজুর (২০১৪-০৮-৩০)। "ঐক্যবদ্ধ আন্দোলনেই সরকারের পতন হবে: মঈন খান"। দৈনিকবার্তা। সংগ্রহের তারিখ ২০২০-১০-০১।  "The Daily Star Web Edition Vol. 5 Num 454"। archive.thedailystar.net। ২০২২-০৭-১৮ তারিখে মূল থেকে আর্কাইভ করা। সংগ্রহের তারিখ ২০২০-১০-০১।
বিয়ের আংটি

বিয়ের আংটি (ইংরেজি: Wedding ring বা Wedding band) হচ্ছে আঙুলে পরিধেয় এক প্রকার ধাতব আংটি। বিভিন্ন আঞ্চলিক সংস্কৃতির ওপর ভিত্তি করে এটি মূলত ডান বা বাম হাতের অনামিকায় পরা হয়। এধরনের আংটি বিয়ের প্রতীক হিসেবে ধরা হয়। নারী বা পুরুষ বিয়েতে এটি একে অপরের প্রতি বিশ্বাস ও আনুগত্যের নির্দেশ করতে এটি পরিধান করে। এ ধরনের আংটি পরার ইউরোপীয় আচার বর্তমানে ইউরোপ পেরিয়ে সারা বিশ্বেই ব্যাপকভাবে প্রচলিত। কিছু কিছু সংস্কৃতির বৈবাহিক আচারে আংটি প্রদান একটি নির্দিষ্ট ধারার উপহার সামগ্রী হিসেবে গণ্য। এই ধারাটি শুরু হয় বাগদানের আংটি প্রদানের মাধ্যমে। বাগদানের আংটি প্রদানের এই আচার প্রাচীন রোমেও প্রচলিত ছিলো, ধারণা করা হয় এই আচারের প্রচলনকাল এর থেকেও পুরোনো। বর্তমানে অন্যান্য বেশকিছু আচার তৈরি হয়েছে, যা মূলত গহনা ব্যবসায়ীদের সৃষ্টি। এর মধ্যে আছে বাগদানের পূর্বেই উপহার হিসেবে বিভিন্ন রকম আংটির ব্যবহার। এর মধ্যে আছে সত্যিকারের সম্পর্ক শুরু হওয়া উপলক্ষে আংটির ব্যবহার, চিরকাল সম্পর্ক টিকিয়ে রাখাকে স্মরণ করে আংটি আদানপ্রদান ইত্যাদি; এমন কী কিছু ক্ষেত্রে প্রথম সন্তান জন্মের পর তা স্মরণ করেও আংটি প্রদান করার সংস্কৃতি তৈরি হয়েছে। এছাড়াও আছে সম্পর্কের অতীত, বর্তমান, ও ভবিষ্যতের স্মরণে প্রদেয় ত্রয়ী আংটি; যা সাধারণত গোল করে কাটা ব্রিলিয়ান্ট-কাট দেওয়া হীরা ব্যবহার করে তৈরি করা হয়। "Guide to Wedding Ring Styles, Designs & Prices"। The Wedding Rings। Polished Diamonds Ltd। [স্থায়ীভাবে অকার্যকর সংযোগ] Howard, Vicki (২০০৩)। "A 'Real Man's Ring': Gender and the Invention of Tradition"। Journal of Social History। 36 (4): 837–856। ডিওআই:10.1353/jsh.2003.0098।  Oliver, Juliet (৪ সেপ্টেম্বর ২০১৪)। "Where Do Wedding Rings Come From?"। ১০ সেপ্টেম্বর ২০১৪ তারিখে মূল থেকে আর্কাইভ করা। সংগ্রহের তারিখ ৯ সেপ্টেম্বর ২০১৪। The earliest ceremonies involving rings, hearkening back from ancient Greece and Rome...  The Romans are also thought to have originated the custom of betrothal rings, or engagement rings, symbolizing a promise of marriage to a member of the opposite sex. Encyclopaedia Britannica, ring.
দীপন

আলোকমিতি অনুসারে কোনো পৃষ্ঠের প্রতি একক ক্ষেত্রফলে আপতিত আলোক প্রবাহের মোট পরিমাণকে দীপন বলে। এটি এমন একটি পরিমাপ যার দ্বারা আপতিত আলো পৃষ্ঠতলকে কতটুকু আলোকিত করে, ঔজ্জ্বল্য দ্বারা তরঙ্গদৈর্ঘ্যকে ভারী করে তা মানুষ তার উজ্জ্বলতা উপলব্ধির দ্বার বুঝতে পারে। একইভাবে দীপন নির্গমন হলো কোন পৃষ্ঠ থেকে নির্গত প্রতি একক ক্ষেত্রফলে দীপন ফ্লাক্স। দীপন নির্গমন দীপন প্রস্থান হিসাবেও পরিচিত। এসআই পদ্ধতিতে এর একক লাক্স (lx) বা এর সমতুল্য হলো প্রতি বর্গমিটারে লুমেন এর পরিমাণ (lm·m−2) দ্বারা পরিমাপ করা হয়। সিজিএস পদ্ধতিতে দীপনের একক ফোট, এটি ১০,০০০ লাক্সের সমান। ফুট-ক্যান্ডেল দীপনের একটি অ-মেট্রিক একক এবং এটি আলোকচিত্রশিল্প এর ক্ষেত্রে ব্যবহৃত হয়। দীপনকে আগে প্রায়শই উজ্জ্বলতা বলা হত তবে এই শব্দটি অন্যান্য ব্যবহারের ক্ষেত্রে (যেমন ঔজ্জ্বল্য বোঝায়) বিভ্রান্তি তৈরি করে। "উজ্জ্বলতা" কখনই পরিমাণগত বর্ণনার জন্য ব্যবহৃত হয় না তবে কেবল শারীরবৃত্তীয় সংবেদনের অপরিমাণগত উল্লেখ এবং আলোর উপলব্ধির জন্য ব্যবহৃত হয়। মানুষের চোখ ২ ট্রিলিয়ন-ভাঁজ সীমার চেয়ে কিছু উচ্চ সীমা পর্যন্ত দেখতে সক্ষম: নক্ষত্রের আলোতে অর্থাৎ ৫×১০−৫ লাক্স আলোতে সাদা বস্তুর উপস্থিতি কিছুটা স্পষ্ট হয় এবং উজ্জ্বল প্রান্তে ১০৮ লাক্স বা সরাসরি সূর্যের আলোতে যা দেখা যায় তার চেয়ে ১০০০ গুণ বড় লেখা পড়া সম্ভব হবে যদিও এটি খুব বেশি অস্বস্তিকর এবং দীর্ঘস্থায়ী আফটারইমেজ প্রভাবের কারণ হতে পারে। জ্যোতির্বিজ্ঞানে পৃথিবীর বায়ুমন্ডলে নিক্ষিপ্ত আলোকিত তারাসমূহ তাদের উজ্জ্বলতার পরিমাপ হিসাবে ব্যবহৃত হয়। প্রচলিত এককসমূহ দৃশ্যমান মণ্ডলীর আপাত মান হয়। নিম্নোক্ত সূত্রটি ব্যবহার করে ভি-ঔজ্জ্বল্যের মাত্রা লাক্সে রূপান্তর করা যেতে পারে E v = 10 ( − 14.18 − M v ) / 2.5 {\displaystyle E_{\mathrm {v} }=10^{(-14.18-M_{\mathrm {v} })/2.5}} , এখানে Ev লাক্সে দীপন মান, এবং Mv হচ্ছে আপাত মান। বিপরীত রূপান্তর হলো M v = − 14.18 − 2.5 log ⁡ ( E v ) {\displaystyle M_{\mathrm {v} }=-14.18-2.5\log(E_{\mathrm {v} })} . দীপ্তি আলোকসম্পাত কালের মান ঔজ্জ্বল্য Luminous exitance Drdrbill.com One phot = 929.030400001 foot-candles, according to http://www.unitconversion.org/unit_converter/illumination.html "Measuring Light Levels"। Autodesk Design Academy। জানুয়ারি ১২, ২০১৫ তারিখে মূল থেকে আর্কাইভ করা। সংগ্রহের তারিখ নভে ১৬, ২০১৭।  Schlyter, Paul। "Radiometry and photmetry in astronomy FAQ, section 7"।  "Formulae for converting to and from astronomy-relevant units" (পিডিএফ)। ডিসেম্বর ২, ২০১৩ তারিখে মূল (পিডিএফ) থেকে আর্কাইভ করা। সংগ্রহের তারিখ নভে ২৩, ২০১৩।  Illuminance Converter ওয়েব্যাক মেশিনে আর্কাইভকৃত ১০ ফেব্রুয়ারি ২০১০ তারিখে Knowledgedoor, LLC (2005) Library of Units and Constants: Illuminance Quantity Kodak's guide to Estimating Luminance and Illuminance ওয়েব্যাক মেশিনে আর্কাইভকৃত ৫ আগস্ট ২০০৭ তারিখে using a camera's exposure meter. Also available in PDF form.
হাওয়াই মিঠাই

হাওয়াই মিঠাই একপ্রকার মিষ্টি জাতীয় খাদ্যবিশেষ। এটি মুখে দিলে দ্রুত মিলিয়ে যায় বলে এর নাম রাখা হয়েছে ‘হাওয়াই মিঠাই’। কাঠির মাথায় যেন এক টুকরো গোলাপি কিংবা সাদা রঙের মেঘ। কোথাও বেড়াতে গেলে প্রায় সব ছোটরা এমনকী বড়রাও এই কাঠির মাথায় এক টুকরো মেঘ খাওয়ার জন্য ব্যস্ত হয়ে ওঠে। অনেকে মজা করে হাওয়াই মিঠাইকে বুড়ির মাথার পাকা চুলও বলেন। বাংলাতে যেমন অনেকগুলো নাম এই খাবারটির, তেমনি ইংরেজিতেও এর অনেক নাম; যেমন: কটন ক্যান্ডি, ফেয়ারি ফ্লস, ক্যান্ডি ফ্লস কিংবা স্পুন সুগার। চৌদ্দশতকে ইটালিতে চিনি দিয়ে তৈরি এই মজার খাবারটি প্রচলন শুরু হয়। সেই সময় ঘরোয়া ভাবেই সামান্য চিনির ঘন রস বিশেষ পদ্ধতিতে সুতোর মতো তৈরি করে বানানো হত হাওয়াই মিঠাই। আঠারো শতক পর্যন্ত এইভাবে তৈরি হয়েছে। ১৮৯৭ সালে মার্কিন উইলিয়ম মরিসন ও জন সি. ওয়ারটন হাওয়াই মিঠাই তৈরির জন্য প্রথম মেশিন আবিষ্কার করেন। এই মেশিনের সাহায্যে চিনির যে সুতো তৈরি হতে লাগল সেগুলো আরও সূক্ষ্ম আর বাতাস লাগার সঙ্গে সঙ্গেই শক্ত হয়ে যাওয়ার ফলে তাড়াতাড়ি খাবারটা তৈরি হয়ে যেতে লাগল। তবে মেশিনে তৈরি হাওয়াই মিঠাই তখন তেমন জনপ্রিয়তা পায়নি। ব্যাপকভাবে এর প্রসার বাড়ে ১৯০৪ সালে। সে বছর মরিসন এবং ওয়ারটন তাদের মেশিনে তৈরি হাওয়াই মিঠাই নিয়ে হাজির হলেন সেন্ট লুইসের বিশ্ব মেলায়। অবাক হওয়ার বিষয়, মেলার প্রথম দিনই ২৫ সেন্ট করে ৬৮ হাজার ৬৫৫ বাক্স হাওয়াই মিঠাই বিক্রি হয়েছিল, যা ছিল সে সময়ের হিসাবে অনেক বড় একটা অঙ্ক! ক্রমেই বিশ্বজুড়ে ব্যাপক জনপ্রিয়তা পায় খাবারটি। চাহিদা ও জনপ্রিয়তার জন্য একাধিক কোম্পানি এগিয়ে এল এই মজাদার খাবারটি উৎপাদন ও বিপণনে। টটসি রোল অফ কানাডা লি. বিশ্বের সর্বাধিক হাওয়াই মিঠাই উৎপাদনকারী প্রতিষ্ঠান। দেখতে অনেকটা তুলার মতো বলে ১৯২০ সালে মার্কিনরা এই মিঠায়ের নাম দিয়েছে ‘কটন ক্যান্ডি’। তারা এই হাওয়াই মিঠায়ের এতই ভক্ত যে, মার্কিন যুক্তরাষ্ট্রে ৭ ডিসেম্বর দিনটি ‘জাতীয় কটন ক্যান্ডি ডে’ হিসাবে পালন করা হয়। ইউরোপ- আমেরিকার জয় করে আমাদের এখানে হাওয়াই মিঠাই তৈরি শুরু হয় এমন কথা বলা যায় না। কারণ চিনি দিয়ে তৈরি শোনপাপড়ি বহুকাল আগেই এখানে তৈরি হত। উন্নত বিশ্বের মত আমাদের দেশে অবশ্য আজও সেভাবে হাওয়াই মিঠাই উৎপাদন এবং সুন্দর প্যাকেজিং করে বিপণন হয় না। মেলা, বেড়ানোর জায়গা কিংবা রাস্তার ফেরিওয়ালারাই বিক্রি করে হাওয়াই মিঠাই। হাওয়াই মিঠাই বানানো হচ্ছে এই পাত্রে হাওয়াই মিঠাই বানানো হয় হাওয়াই মিঠাই কাঁধে ফেরীওয়ালা সাদা হাওয়াই মিঠাই খাচ্ছে একটি মেয়ে হাওয়াই মিঠাইয়ের দোকান কোলকাতার রাস্তায় হাওয়াই মিঠাই বিক্রি, পশ্চিমবঙ্গ, ভারত উইকিঅভিধানে হাওয়াই মিঠাই শব্দটি খুঁজুন। উইকিমিডিয়া কমন্সে হাওয়াই মিঠাই সংক্রান্ত মিডিয়া রয়েছে।